Diari Oficial de la Generalitat Valenciana


Sumari del DOGV 2443, del 06-02-1995 (1995/833749)

ORDRE de 2 de desembre de 1994, de la Conselleria de Cultura, per la qual es crea el Registre Administratiu d'Empreses Àudio-visuals de la Comunitat Valenciana.
----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/12/02/(2)/dof/vci/html**

### Dades del document

Número de DOGV
:   2443

Data del DOGV
:   06-02-1995

Secció del DOGV
:   DISPOSICIONS GENERALS

Número del document
:   1995/833749


Data del document
:   02-12-1994

Organisme emissor
:   Conselleria de Cultura

Tipus de document
:   Ordre

Anàlisi jurídica

ORDRE de 2 de desembre de 1994, de la Conselleria de Cultura, per la qual es crea el Registre Administratiu d'Empreses àudio-visuals de la Comunitat Valenciana.   
Per l'Ordre de 20 de gener de 1987, de la Conselleria de Cultura, Educació i Ciència, es creava el Registre Administratiu d'Empreses Cinematogràfiques de Producció de la Comunitat Valenciana, a fi de «contribuir a la regularització de la tramitació de les sol·licituds d'ajudes a la producció cinematogràfica i efectuar alhora un control millor dels recursos, que amb aquesta finalitat vaja distribuint l'administració autonòmica entre la iniciativa privada».  
L'evolució i progressiva complexitat del sector que s'ha produït en el transcurs dels anys i l'obertura de nous canals de col·laboració i suport que la Conselleria de Cultura ha articulat els darrers temps, coordinadament amb altres departaments de la Generalitat Valenciana, integrats en la Comissió Interdepartamental per als Mitjans àudio-visuals creada pel Decret 56/1994, de 22 de març, del Govern Valencià, fan convenient procedir a una nova redacció de l'ordre esmentada, a fi d'ajustar-la tant a la realitat del món empresarial com a les necessitats administratives derivades de la coordinació interdepartamental a què s'ha fet referència més amunt.  
Per tot això, d'acord amb l'article 31.4 de la Llei Orgànica 5/1992, per la qual s'aprova l'Estatut d'Autonomia de la Comunitat Valenciana, fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Primer  
1.1. Es crea el Registre Administratiu d'Empreses àudio-visuals Valencianes, dependent de la Conselleria de Cultura.  
1.2. El Registre Administratiu d'Empreses àudio-visuals Valencianes té com a objecte acreditar l'existència, les dades fiscals, els recursos materials i humans i la relació d'activitats realitzades, a l'efecte de tramitar les sol·licituds de les distintes ajudes a les empreses de producció àudio-visual i de serveis tècnics valencianes que convoque la Conselleria de Cultura, tant de forma genèrica com puntual per a cada exercici pressupostari. De la mateixa manera, es podrà exigir la inscripció en aquest registre per a poder participar en aquells programes desenvolupats per la Conselleria de Cultura que ho requeresquen de manera específica.  
1.3. Aquest registre serà independent de qualsevol altre en què puguen figurar inscrites les empreses i només tindrà els efectes indicats en el punt anterior.  
Segon  
2.1. L'expedient d'inscripció s'iniciarà a sol·licitud dels interessats, a través d'una instància adreçada a la Direcció General de Promoció Cultural, segons el model que serà facilitat a les direccions territorials de Cultura, que haurà d'adjuntar els documents següents:  
a. Quan es tracte de persones físiques:  
- Fotocòpia del DNI.  
- Fotocòpia compulsada del certificat de pagament de l'Impost d'Activitats Econòmiques.  
b. Quan es tracte de persones jurídiques:  
- Nom o raó social, nacionalitat, domicili i codi d'identificació fiscal de la persona jurídica titular de l'empresa.  
- Nom, cognoms i domicili de les persones que exercesquen càrrecs i funcions d'administració i gestió.  
- Còpia autoritzada dels estatuts i del reglament, si en tenen.  
- Quan la forma jurídica adoptada siga la de cooperativa, s'hi adjuntarà també un certificat acreditatiu de la inscripció en el Registre de Cooperatives del Ministeri de Treball i Seguretat Social o de la Conselleria de Treball i Afers Socials.  
- Quan la forma jurídica adoptada siga la de societat, s'acreditarà a més:  
- Una còpia autoritzada de l'escriptura pública de la constitució de la societat.  
- El capital social subscrit i desemborsat.  
2.2. S'hi inclourà també en els dos casos:  
- La memòria d'activitats de l'empresa en els dos últims exercicis, si escau.  
- Un certificat de la inscripoció en el Registre de la Propietat Industrial del nom, la marca o el logotip de l'empresa, si en té.  
- Una declaració d'ajudes acenòmiques rebudes durant els últims cinc anys, tant públiques com privades.  
- La descripció del material de què disposa l'empresa.  
2.3. En tots els casos, serà condició necessària per a sol·licitar la inscripció en el registre, acreditar que el domicili social de l'empresa es troba en el territori de la Comunitat Valenciana.  
Tercer  
3.1. Les sol·licituds, acompanyades de la documentació indicada, podran presentar-se a la Conselleria de Cultura (av. de Campanar, núm. 32, de València), a les direccions territorials de Cultura d'Alacant (av. Aguilera, núm. 1), Castelló de la Plana (av. del Mar, núm. 23) i València (av. Navarro Reverter, núm. 2), i als centres d'informació de l'Oficina d'Informació, Iniciatives i Reclamacions de la Generalitat Valenciana, o a través de qualsevol dels mitjans previstos en l'article 38.4 de la Llei de Règim Jurídic de les Administracions Públiques i del Procediment Administratiu Comú.  
3.2. Si la sol·licitud no posseeix les dades exigides o falta la documentació complementària, es requerirà la persona interessada perquè en el termini de deu dies corregesca els defectes, i se l'advertirà que si no ho fa s'arxivarà la seua sol·licitud.  
3.3. Les direccions territorials de Cultura instruiran l'expedient corresponent i el trametran al Servei de Promoció Cultural i Mitjans àudio-visuals, el qual elevarà una proposta de resolució a la Direcció General de Promoció Cultural.  
3.4. La resolució de la Direcció General de Promoció Cultural mitjançant la qual s'aprovarà la inscripció en el Registre d'Empreses àudio-visuals haurà de ser dictada en un termini màxim de tres mesos a partir de la presentació de la sol·licitud. Una vegada transcorregut aquest termini sense que s'haja dictat la resolució, la sol·licitud haurà de ser considerada desestimada.  
3.5. La inscripció solament podrà ser denegada quan no siguen facilitades totes les dades que es requeresquen en cada cas, o quan es comprove de manera fefaent que aquestes dades són inexactes.  
3.6. Qualsevol modificació de les dades inscrites haurà de ser acreditada davant el registre perquè hi siga incorporada en el termini màxim de trenta dies des que es produesca.  
3.7. S'obtindrà la baixa en el registre per resolució del Director General de Promoció Cultural, a petició de l'empresa o d'ofici, quan concòrreguen alguna de les circumstàncies següents:  
- Quan es tinga constància fefaent que s'haja produït una interrupció definitiva d'activitats en l'empresa.  
- Quan no s'actualitze la documentació després de produir-se modificacions en les dades inscrites, o quan aquesta actualització haja estat requerida per l'administració i no s'aporten les dades sol·licitades.  
- Quan es comprove que les dades facilitades per l'empresa siguen falses o inexactes, i, una vegada requerits els titulars, no les modifiquen.  
- Quan s'acredite un incompliment manifest de les obligacions de l'empresa relatives al pagament de tributs i de quotes de la Seguretat Social o de les obligacions contractuals respecte al seu personal.  
DISPOSICIó ADDICIONAL  
La resta de departaments de la Generalitat Valenciana integrats en la Comissió Interdepartamental per als Mitjans àudio-visuals, creada pel Decret 56/1994, de 22 de març, del Govern Valencià, podran incloure, si ho consideren oportú, entre els requisits per a accedir als distints programes d'ajudes que desenvolupen, la inscripció de l'empresa de producció àudio-visual o de serveis tècnics de producció en el Registre Administratiu d'Empreses àudio-visuals de la Comunitat Valenciana de la Conselleria de Cultura.  
DISPOSICIó TRANSITòRIA  
Totes les empreses que figuraven inscrites fins ara en el Registre Administratiu d'Empreses Cinematogràfiques de Producció de la Comunitat Valenciana, seran inscrites d'ofici, amb el mateix número d'ordre, en el Registre Administratiu d'Empreses àudio-visuals de la Comunitat Valenciana.  
DISPOSICIó DEROGATòRIA  
Queda derogada l'Ordre de 20 de gener de 1987, de la Conselleria de Cultura, Educació i Ciència, per la qual es creava el Registre Administratiu d'Empreses Cinematogràfiques de Producció de la Comunitat Valenciana.  
DISPOSICIONS FINALS  
Primera  
S'autoritza la Direcció General de Promoció Cultural a dictar les resolucions que requeresquen l'aplicació i el desplegament del que disposa aquesta ordre.  
Segunda  
Aquesta ordre entrarà en vigor el mateix dia que es publique en el Diari Oficial de la Generalitat Valenciana.  
València, 2 de desembre de 1994  
La consellera de Cultura,  
PILAR PEDRAZA MARTíNEZ


Còpia Permalink ELI